Klapp (ansambel)

Klapp oli Eesti pärimusmuusika ansambel, mis tegutses aastatel 2007–2018. Ansambel ühendab traditsioonilise seto muusika kaasaegsete rütmide ja energilise lavalise esitusega, luues omanäolise folk-fusioni kõla. Klapp viis seto muusika ka rahvusvahelistele lavadele, esinedes mitmel Euroopa tuntud folkfestivalil.https://eeter.err.ee/278623/terevisioonis-esines-setu-folkansambel-klapphttps://yle.fi/a/3-5597797

Ansambel andis kokku sada kontserti ning lõpetas tegevuse 2018. aastal kontserdiga Treskis.https://setomaa.kovtp.ee/documents/17842494/19549306/Setomaa_sept_lk_1_12_print.pdf/926cc744-c3c9-4eae-bd54-394085e291d0

 Liikmed 
 Toomas Valk – karmoška
 Jalmar Vabarna – akustiline kitarr
 Kristjan Priks – tamburiinid, löökpillid, Eesti torupill

 Seto meistrid 
Klapp oli seto pärimusmuusikaansambel, mille liikmed olid ühtlasi Seto Kuningriigi tunnustatud meistrid. 
Toomas Valk on pälvinud parima karmoškamängija tiitli aastatel 2017, 2013, 2010, 2008 ja 2006,https://kogukond.setomaa.ee/teemaveeb/kuningriik/innidse-kuningriigipaavaz/seto-kuningriik-2017/1334https://kogukond.setomaa.ee/ulembsootska-ja-meistriz-2013https://kogukond.setomaa.ee/ulembsootska-ja-meistriz-2010https://kogukond.setomaa.ee/ulembsootska-ja-meistriz-2008https://kogukond.setomaa.ee/teemaveeb/kuningriik/innidse-kuningriigipaavaz/xiii-seto-kuningriik-2006/ulembsootska-ja-meistriz-2006 
Jalmar Vabarna on tunnistatud parimaks kasatskitantsijaks 2013., 2012., 2008. ja 2006. aastal,https://kogukond.setomaa.ee/ulembsootska-ja-meistriz-2012https://kogukond.setomaa.ee/ulembsootska-ja-meistriz-2008https://kogukond.setomaa.ee/teemaveeb/kuningriik/innidse-kuningriigipaavaz/xiii-seto-kuningriik-2006/ulembsootska-ja-meistriz-2006 ning 2018. aastal parimaks karmoškamängijaks.https://kogukond.setomaa.ee/teemaveeb/kuningriik/innidse-kuningriigipaavaz/xxv-seto-kuningriik-2018/ulembsootska-ja-meistri 
Kristjan Priks pälvis 2008. aastal parima kandlemängija auhinna.https://kogukond.setomaa.ee/ulembsootska-ja-meistriz-2008

Ansambel esines Eestis ja välismaal, sh TFF Rudolstadti festivalil Saksamaal (2010)https://www.festivalhopper.de/bands/karten/klapp.php ja Kaustinen Folk Music Festivalil Soomes (2010).https://yle.fi/a/3-5597797
Klapp on esinenud ka Eesti Televisiooni saates "Terevisioon" (2011),https://eeter.err.ee/278623/terevisioonis-esines-setu-folkansambel-klapp ning ansambli muusikat on iseloomustatud kui „seto folkmuusika ja rütmikas maailmafolk, kus tamburiin kõlab kui seto trumm“. 

 Looming 
Klapp avaldas kaks albumit: 
 "Hopp!" (2009) 
 "Sepp" (2013)

Album "Sepp" pälvis Põlvamaa Kultuurkapitali kollektiivipreemia.https://dea.digar.ee/cgi-bin/dea?a=d&d=koit20140114.2.2 

 Liikmete edasine tegevus 
Pärast ansambli tegevuse lõppu jätkasid selle liikmed muusikuna teistes projektides: 
 Kristjan Priks – muusik, helilooja ja õpetaja, tegutseb ansamblites Riffarrica ja Dagö. 
 Jalmar Vabarna – muusik ja laulja ansamblites Zetod ja Trad.Attack!. 
 Toomas Valk – rahvamuusik ja karmoškamängija, mitmekordne Seto Kuningriigi meister.

 Viited 

 Välislingid 
 Klapi esinemine saates "Terevisioon" (ERR, 2011) 
 Klapi viimane kontsert Treskis (Setomaa vald, 2018)

Kategooria:Eesti rahvamuusikaansamblid
Kategooria:Seto kultuur